wickkiey/tamil-wikipedia-chunked huggingface dataset:
# கு. சேசாத்ரி ஐயர்

## திவானாக

### நவீன பெங்களூரின் கட்டமைப்பாளர்

கப்பன் பூங்காவில் சர் கே.சேசாத்ரி ஐயரின் சிலை ]]
1898 ஆம் ஆண்டில், ஒரு பிளேக் நோய் பெங்களூர் நகரத்தை பேரழிவிற்கு உட்படுத்தியது. மேலும் அதன் மக்கள் தொகையில் பெரும் பகுதியை அழித்தது. மீதமுள்ள மக்கள் கிராமப்புறங்களில் திறந்த விளைநிலங்களில் அமைக்கப்பட்ட முகாம்களுக்கு சென்றனர். மிகவும் நெரிசலான பழைய நகரப் பகுதி, மிகவும் குறுகிய, ஒழுங்கற்ற பாதைகளில் கட்டப்பட்ட சிறிய வீடுகளைக் கொண்டிருந்தது, பெரும்பாலான இந்தியர்கள் வாழ்ந்த இடமாக இருந்தது. இந்த பகுதி பிளேக் நோயால் மோசமாக பாதிக்கப்பட்டது. மைசூர் அரசாங்கம், பிரிட்டிசு இராச்சியத்துடன் கலந்தாலோசித்து, அந்த நாட்களில் பிளேக்கும், பிற தொற்று நோய்களும் மீண்டும் வருவதைத் தடுக்க இந்த பகுதியை இடமாற்றம் செய்ய இடிக்க முடிவு செய்தது. இடம்பெயர்ந்த மக்களை தங்க வைப்பதற்காக ஐயரின் நிர்வாகம் 1898 முதல் பசவனகுடி, மல்லேசுவரம் புறநகர் பகுதிகளை உருவாக்கியது. காலி மனைகள் ஒதுக்கப்பட்டன. மேலும் இடம்பெயர்ந்த குடும்பங்களுக்கு காற்றோட்டமான புதிய வீடுகளைக் கட்டுவதற்கு பிற உதவிகள் வழங்கப்பட்டன. நீட்டிப்புகள் நகரத்தின் நெரிசலைத் தணிப்பது மட்டுமல்லாமல், பல புதிய தொழில்துறை அலகுகள் அருகிலேயே நிறுவப்பட்டன. மேலும் மக்களுக்கு அதிக வேலை வாய்ப்புகளும் கிடைத்தன. விடுதிகளும் உணவகங்களும் முதன்முதலில் தோன்றின. இதற்கிடையில், பழைய நகரம் இடிக்கப்பட்டு புதிதாக உருவாக்கப்பட்டது. வீதிகள் நீக்கப்பட்டன, சாலைகள் அகலப்படுத்தப்பட்டு நேராக்கப்பட்டன; சுகாதாரம் மேம்படுத்தப்பட்டது. 1894 ஆம் ஆண்டில், இவர் ஹெசரகட்டா ஏரியிலிருந்து நகரத்திற்கு நீர் வழங்குவதற்காக சாமராசேந்திர நீர் பணிகளைத் தொடங்கினார். அந்த காலத்தில் இது நகரத்திற்கு வெளியே 18 கி.மீ. தூரம் கொண்டிருந்தது.  
பிளேக்கின் போது, ஐரோப்பிய பாணியிலான மருத்துவத்தில் சிகிச்சையை வழங்கும் நன்கு கட்டமைக்கப்பட்ட மருத்துவமனையின் அவசியத்தையும் ஐயர் உணர்ந்தார். விக்டோரியா மருத்துவமனை 1900 ஆம் ஆண்டில் இவரால் தொடங்கப்பட்டது. முன்னதாக, இவர் 1889 இல் லால் பாக்கில் உள்ள கண்ணாடி மாளிகையை நிறுவினார்.  
குமார கிருபா என்ற சேசாத்ரி ஐயரின் இல்லம் இப்போது மாநில விருந்தினர் மாளிகையாக உள்ளது. சேசாத்ரிபுரம் (1892 ஆம் ஆண்டில் உருவாக்கப்பட்ட நகர நீட்டிப்பு), சேசாத்ரி சாலை, சேசாத்ரி நினைவு நூலகம், கப்பன் பூங்காவில் உள்ள சிலை ஆகியவற்றின் மூலம் நகரம் இவரை நினைவு கூர்கிறது .
# கு. சேசாத்ரி ஐயர்

## குடும்பம்

இவர் 1865 இல் தர்மசம்வர்தினி என்பவரை மணந்தார். இந்த தம்பதியருக்கு நான்கு மகன்கள் (கே.எஸ். துரைசாமி ஐயர், கே.எஸ். கிருட்டிண ஐயர், கே.எஸ். விசுவநாத ஐயர், கே.எஸ். இராமசாமி ஐயர்) 1901 செப்டம்பர் 13, 1901 அன்று சேசாத்ரியின் மரணத்திற்கு சற்று முன்னர் இவரது மனைவி தர்மசம்வர்தினி இறந்தார்.  
துரைசாமி ஐயர் மைசூரின் ஆட்சிப்பணியில் வருவாய் ஆணையராக பணியாற்றினார். அவர் 1881 முதல் 1891 வரை சேசாத்ரி ஐயரின் தனிச் செயலாளராகவும் இருந்தார். 1912 ஆம் ஆண்டில், மைசூர் சட்டமன்றத்தின் கூடுதல் உறுப்பினராக நியமிக்கப்பட்டார். கே.எஸ். கிருட்டிண ஐயர் மைசூர் மாநிலச் சேவையில் துணை ஆணையர் பதவிக்கு உயர்ந்தார்.
# நந்தபிரயாகை

<noinclude>  
</noinclude>  
**நந்தபிரயாகை** *(Nandaprayag)* இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் மற்றும் பேரூராட்சியும் ஆகும். இது பஞ்ச பிரயாகைகளில் ஒன்றாகும். நந்தபிரயாகையில் நந்தாகினி ஆறு மற்றும் அலக்நந்தா ஆறுகளும் சங்கமம் ஆகுமிடமாக உள்ளது.  
நந்தபிரயாகை பாகையில் அமைந்துள்ளது. இது இமயமலையில் 914 மீட்டர் உயரத்தில் அமைந்துள்ளது. புதுதில்லி-பத்திரிநாத் மற்றும் மணா கணவாயை இணைக்கும் 538 கி.மீ. நீளமுடைய தேசிய நெடுஞ்சாலை எண் 58 நந்தபிரயாகை வழியாகச் செல்கிறது.
# நந்தபிரயாகை

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 401 வீடுகள் கொண்ட நந்தபிரயாகை பேரூராட்சியின் மொத்த மக்கள்தொகை 1,641 ஆகும். 6 வயதிற்குட்பட்ட குழந்தைகள் எண்ணிக்கை 228 ஆகவுள்ளது. பாலின விகிதம் 1000 ஆண்களுக்கு 852 பெண்கள் வீதம் உள்ளனர். சராசரி எழுத்தறிவு 87.05% ஆகும். மக்கள் தொகையில் 92.14% இந்துக்கள் 92.14%, இசுலாமியர் 6.64% ஆகும்.
# நந்தபிரயாகை

## நீர் மின் நிலைத் திட்டம்

உத்தராகாண்ட் அரசின் மின்சார வாரியத்தினர் இந்நகரத்தில் பௌலா நந்தபிரயாகை நீர் மின் நிலையத் திட்டம் செயல்படுத்தி, 300 மெகா வாட் (4 x 75 MW) மின்சாரம் உற்பத்தி செய்கிறது.
# நந்தபிரயாகை

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# பஞ்ச பிரயாகை

<noinclude>  
</noinclude>  
**பஞ்ச பிரயாகை** (**Panch Prayag**) பஞ்ச என்ற வட மொழிச் சொல்லிற்கு ஐந்து என்றும், பிரயாகை என்பதற்கு ஆற்றுச்சந்தி எனப்பொருளாகும்.இந்தியாவின் உத்தராகண்ட் மாநிலத்தின் கார்வால் கோட்டத்தில் சமோலி மாவட்டம் மற்றும் டெக்கிரி மாவட்டங்களில் பாயும் கங்கை ஆற்றின் துணை ஆறுகளான பாகீரதி ஆறு, அலக்நந்தா ஆறு, மந்தாகினி ஆறு, பிந்தர் ஆறு மற்றும் தௌலி கங்கை ஆறுகள் தேவபிரயாகை, ருத்திரப்பிரயாகை, கர்ணபிரயாகை, விஷ்ணுபிரயாகை மற்றும் நந்தபிரயாகை ஆகிய இடங்களில் சங்கமம் ஆகிறது. ஆறுகள் சங்கமம் ஆகும் இடத்தில் புனித நீராடுவதால், செய்த பாவங்கள் போகும் என்பது இந்துக்களின் தொன்ம நம்பிக்கையாகும்.
# பஞ்ச பிரயாகை

## பஞ்ச பிரயாகைகள்

1. தேவபிரயாகை
1. ருத்திரப்பிரயாகை
1. கர்ணபிரயாகை
1. விஷ்ணுபிரயாகை
1. நந்தபிரயாகை
# பஞ்ச பிரயாகை

## போக்குவரத்து வசதிகள்

ரிஷிகேஷிலிருந்து சாலை வழியாக பஞ்ச பிரயாகையின் தொலைவு:
- ஜோஷி மடம் வழியாக விஷ்ணுபிரயாகை
- நந்தபிரயாகை;
- கர்ணபிரயாகை;
- ருத்திரப்பிரயாகை; மற்றும்
- தேவபிரயாகை
# பஞ்ச பிரயாகை

## இதனையும் காண்க

- திரிவேணி சங்கமம்
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# நீலாயதாட்சி உடனுறை குணபரேஸ்வரர் கோயில்

**நீலாயதாட்சி உடனுறை குணபரேசுவரர் கோயில்** என்பது தமிழ்நாட்டின் கடலூர் மாவட்டத்தில் உள்ள பழமையான சிவன் கோவில் ஆகும்.
# நீலாயதாட்சி உடனுறை குணபரேஸ்வரர் கோயில்

## விபரங்கள்

இக்கோயில் குணபரேச்சரம் கோயில், குணபர வீச்சரம், குணபரேசுரம், குணதரேச்சரம் என்றெல்லாம் அழைக்கப்படுகிறது. மகேந்திர வர்ம பல்லவனுக்குக் *குணபரன்* என்றும் ஒரு பெயர் உண்டு அந்தக் குணபரனால் கட்டப்பட்டதால் இக்கோயில் குணபரேச்சரம் என்னும் பெயர் பெற்றது. இக்கோயிலானது திருவதிகை வீரட்டானேசுவரர் கோயிலுக்கு கோயிலுக்குத் தென்கிழக்கே ஒன்றரை கி.மீ. தொலைவில் உள்ளது.
# நீலாயதாட்சி உடனுறை குணபரேஸ்வரர் கோயில்

## வரலாறு

பல்லவன் மகேந்திரவர்மன் சமண சமயத்தவனாக இருந்தான். அப்பர் அடிகளால் சைவ சமயத்துக்கு மாற்றபட்டான். அதன்பிறகு பாடலிபுத்திரத்திலிருந்த சமண கோயிலை இடித்துக் கொண்டு வந்து திருவதிகையில் இந்தக் கோயிலைக் கட்டினான் எனப் பெரிய புராணம் கூறுகிறது.
# நீலாயதாட்சி உடனுறை குணபரேஸ்வரர் கோயில்

## கோயில் அமைப்பு

குணபரேச்சரம் கோயில் மிகச் சிறியதாக உள்ளது. கோயிலானது கிழக்கு நோக்கி உள்ளது. உள்ளே நுழைந்தால் மண்டபப் பகுதிகளில் பிள்ளையார், திருமால், நந்தி, சூரியன் முதலியோரின் திருவுருவங்கள் உள்ளன. கருவறையிலிருக்கும் இலிங்கம், வீரட்டானேசுரர் கோயிலில் உள்ள இலிங்கம் போலவே பதினாறு பட்டைகள் கொண்டதாய்க் உள்ளது.
# வார்ப்புரு:கோவிட்-19 பெருந்தொற்று தரவுகள்/India medical cases by state and union territory/மணல்தொட்டி

<noinclude></noinclude>
<templatestyles src="COVID-19_pandemic_data/styles.css" />  
<div id="covid19-container-marker"></div><div id="covid19-container">
| மாநில/ஒன்றியப் பகுதி | மொத்தத் தொற்றுகள் | இறப்புகள் | உடல்நலம் தேறியவர்கள் | சிகிச்சை பெற்று வருவோர் |
| --- | --- | --- | --- | --- |
| <small>கடைசியாக புதுப்பிக்கப்பட்ட தேதி: </small> |  |  |  |  |
| **குறிப்புகள்** | }</div> |  |  |  |  
<noinclude>  
</noinclude>
# மகா பாரதம் (திரைப்படம்)

***மகா பாரதம்*** (வீர பீமசேனனின் சரிதம்) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1964 ஆம் ஆண்டு இந்தியில் வெளியான *வீர் பீம்சேன்* என்ற படத்தின் தமிழாக்கமே இப்படமாகும். சந்திரகாந்த் இயக்கத்தில் உருவான இப்படத்தின் கதைவசனங்களை எழுதியவர் தேவநாராயணன்.
# மகா பாரதம் (திரைப்படம்)

## நடிகர்கள்

இப்பட்டியல் ஐ எம் டி பி (IMDB) இணையதளத்திலிருந்து தொகுக்கப்பட்டது.
- தாரா சிங்
- மும்தாஸ்
- சுமித்திரா தேவி
- அனித்தா குஹா
- மஹிபால் சிங்
- ஷாஹூ மோடக்
- ரந்தவா
- ரத்னமாலா
- திவாரி
- பி. எம். வியாஸ்
# மகா பாரதம் (திரைப்படம்)

## பாடல்கள்

இத்திரைப்படத்துக்கு இசையமைத்தவர் ஜி. தேவராஜன். படத்தில் ஒரு பாரதியார் பாடல் உட்பட 12 பாடல்கள் இடம்பெற்றிருந்தன. மற்ற பாடல்களை கண்ணதாசன்-6, பஞ்சு அருணாசலம்-3, தேவநாராயணன்-2 எழுதியிருந்தனர்.
# அனுமான் சட்டி

**அனுமான் சட்டி** (**Hanuman Chatti**) இந்தியாவின் உத்தராகண்ட் மாநிலத்தின் உத்தரகாசி மாவட்டத்தில் அமைந்த யமுனோத்திரியிலிருந்து 13 கி.மீ. தொலைவில், இமயமலையில் 2,400 மீட்டர் உயரத்தில் அமைந்த சிற்றூர் ஆகும். இவ்விடத்தில் அனுமாருக்கு அர்ப்பணிக்கப்பட்ட சிறு கோயில் உள்ளது. மேலும் இவ்விடத்தில் யமுனோத்திரி ஆறும், கங்கை ஆறும் சங்கமகம் ஆகிறது. இதனருகே அழகிய் தோதிலால் ஏரியும், 4,450 மீட்டர் உயரம் கொண்ட தர்வா கொடுமுடியும் உள்ளது.  
இதே பெயர் கொண்ட ஒரு அனுமார் கோயில், சமோலி மாவட்டத்தில் உள்ள ஜோஷி மடத்திலிருந்து 34 கிலோ மீட்டர் தொலைவிலும், பத்ரிநாத் கோயிலிருந்து 12 கிலோ மீட்டர் தொலைவிலும் உள்ள்து.
# அனுமான் சட்டி

## இதனையும் காண்க

- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# பத்ரிநாத்

## வரலாறு

ஆதி சங்கரர் நிறுவிய நான்கு மடங்களில் ஒன்று பத்ரிநாத் அருகே உள்ள ஜோஷி மடம் ஆகும். சிறீ கிருஷ்ணரின் நண்பர் உத்தவர் இறுதியில் பத்ரிநாத்தில் உள்ள பத்திரிகாசிரமத்தில் தங்கி தவமிருந்து மோட்சம் அடைந்தார் என பாகவத புராணம் கூறுகிறது.
# பத்ரிநாத்

## பத்ரிநாத் கோயில்

பத்ரிநாத் கோயில் மூலவர்கள் விஷ்ணுவின் அம்சமான நர-நாராயணனர்கள் சாளக்கிராமம் வடிவத்தில் உள்ளனர். இக்கோயில் முன்புறத்தில் அலக்நந்தா ஆறு பாய்கிறது. கோயில் அருகில் வெந்நீர் ஊற்றுகள் உள்ளது. பத்ரிநாத் கோயில் தீபாவளி அன்று மூடப்படும். பின்பு குளிர்காலம் முடிந்த பின் ஏப்ரல் மாதத்தில் இக்கோயில் திறக்கப்படும்.
# பத்ரிநாத்

## புவியியல்

பத்ரிநாத் உத்தராகண்டின் கார்வால் கோட்டத்தின் இமயமலையில் 3,100&nbsp;மீட்டர் (10,170&nbsp;அடி) உயரத்தில், அலெக்நந்தா ஆற்றின் கரையில் அமைந்துள்ளது. நர-நாராயணன் மலைத்தொடர்களுக்கு இடையில் பத்ரிநாத் ஊர் அமைந்துள்ளது. இம்மலைத்தொடரில் 6,596 மீட்டர் உயரத்தில் நீலகண்ட கொடுமுடி உள்ளது. நந்தா தேவி கொடுமுடிக்கு வடமேற்கே 62 கி.மீ. தொலைவில் பத்ரிநாத் உள்ளது.
# பத்ரிநாத்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, பத்ரிநாத் மக்கள் தொகை 2,438 ஆகும். மக்கள் தொகையில் 2,054 ஆண்களும் மற்றும் 384 பெண்களும் உள்ளனர். 6 வயதிற்குட்பட்ட குழந்தைகள் எண்ணிக்கை 68 ஆகும். சராசரி எழுத்தறிவு 92.9% ஆகும். பட்டியல் சாதியினரும் பட்டியல் பழங்குடியினரும் முறையே 113 மற்றும் 22 ஆக உள்ளனர்.
# பத்ரிநாத்

## இதனையும் காண்க

- நான்கு புனித தலங்கள், உத்தரகண்ட்
- பஞ்ச பிரயாகை
- நான்கு புனித தலங்கள், இந்தியா
- ஜோஷி மடம்
- அனுமான் சட்டி
- பஞ்ச கேதார தலங்கள்
# புளோரோன்

**புளோரோன்** *(Fluorone)* என்பது C<sub>13</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பல்லின வளையச் சேர்மமான இது பல்வேறு வேதிப் பொருள்களுக்கான உட்கட்டமைப்பாக உருவாகிறது. புளோரெசீன், எரித்ரோசின், உரோதமின் போன்ற புளோரோன் சாயங்கள் இவற்றுள் சிலவாகும். சாந்தோன் சேர்மத்தின் மாற்றியனாகக் கருதப்படும் இது சில சமயங்களில் ஐசோசாந்தோன் என்று குறிப்பிடப்படுகிறது.
# அருசோ

**அருசோ (**in English Aruso) என்கிற **அரு.சோமசுந்தரன்** தமிழக அரசின் பொற்கிழி விருது பெற்றவர், கவிஞர் மற்றும் எழுத்தாளர் ஆவார்.
# அருசோ

## வாழ்க்கை வரலாறு

சிவகங்கை மாவட்டம் புதுவயலில் பிறந்தவர். 15,000க்கும் மேற்பட்ட கவிதைகளையும் நூற்றுக்கு மேற்பட்ட நூல்களை படைத்துள்ளார். கவிதை, கட்டுரை, இலக்கிய திறனாய்வு, நாடகம், மொழிபெயர்ப்பு, பயணம், ஆன்மீகம் என்று பலதுறைகளில் வல்லுனர்.
# அருசோ

## காசி பாதயாத்திரை

1983ஆம் ஆண்டு அருசோ, தன்னுடன் 13பேர் கொண்ட குழுவை கூட்டிக் கொண்டு இராமேஸ்வரத்தில் இருந்து காசிக்கு பாதயாத்திரையாக நடந்து சென்று கடந்த நூற்றாண்டில் மாபெரும் ஆன்மீக சாதனை நிகழ்த்தி, காசி விஸ்வநாதர் கோயிலில் உத்திரபிரதேச அரசு வழங்கும் "**காசிஸ்ரீ"** பட்டத்தை முதன்முதலில் பெற்ற தமிழர் ஆவார்.
# அருசோ

## முதல் பொற்கிழிக் கவிஞர்

மதுரை மீனாட்சி அம்மன் கோயிலில் தமிழக அரசின் சார்பில் நடத்தப்பெற்ற பொற்கிழிக் காவியப் போட்டியில் முதல் பரிசுபெற்று, முதற்பொற்கிழிக் கவிஞர் விருதை அன்றைய தமிழக முதல்வர் மு.கருணாநிதியிடம் பெற்றார்.
# அருசோ

## விருதுகள்

கவிக்கோ, பல்துறைச் செந்நாப் பாவலர் மற்றும் தங்கப் பதக்கம் ஆகியவற்றை தவத்திரு குன்றக்குடி அடிகளாரிடம் பெற்றவர்.
# கௌரி குண்டம்

**கௌரி குண்டம்** (**Gauri Kund**) இந்தியாவின் உத்தராகண்ட் மாநிலத்தின் ருத்திரப்பிரயாகை மாவட்டத்தில் உள்ள கேதார்நாத் கோயிலுக்குச் செல்லும் வழியில் அமைந்த கௌரி குண்டம், இந்துக்களின் புனித யாத்திரைத் தலம் ஆகும். இது உத்தரகாண்ட் மாநிலத்தின் கார்வால் கோட்டத்தின் இமயமலையில் 6,520 அடி உயரத்தில் அமைந்துள்ளது. கௌரி குண்டத்தில் வெந்நீர் ஊற்றுகள் ஊரும் குண்டம் உள்ளது. இத்தலத்தில் உள்ள குளத்தில் குளித்த பின்னரே பார்வதி தேவி, சிவபெருமானை மணந்து விநாயகரை உருவாக்கியதாக இந்து தொன்மவியல் நம்பிக்கை ஆகும். கௌரி குண்டத்திலிருந்து 13 கி.மீ. தொலைவில் இமயமலையில் கேதார்நாத் கோயில் உள்ளது.  
ரிஷிகேசிலிருந்து 220 கி.மீ. தொலைவில் கௌரி குண்டதில் அநேகதங்காபதம் அருள்மண்ணேசுவரர் கோயில் உள்ளது. கௌரி குண்டத்திலிருந்து 13 கி.மீ. தொலைவில் கேதார்நாத் கோயில் உள்ளது.
# கௌரி குண்டம்

## இதனையும் காண்க

- நான்கு புனித தலங்கள், உத்தரகண்ட்
- பஞ்ச பிரயாகை
- நான்கு புனித தலங்கள், இந்தியா
- அனுமான் சட்டி
- பஞ்ச கேதார தலங்கள்
# பிதௌரகட்

**பித்தோரகர்** (**Pithoragarh**) இந்தியாவின் மேற்கு இமயமலையில் உள்ள உத்தராகண்ட் மாநிலத்தில் உள்ள பிதௌரகட் மாவட்டத்தின் நிர்வாகத் தலைமையிடமும், நகராட்சியும் ஆகும். இது இமயமலையில் 1,800 மீட்டர் உயரத்தில் உள்ளது. இந்த நகரம் ரிஷிகேசிலிருந்து தென்கிழக்கே 454 கி.மீ. தொலைவில் குமாவுன் கோட்டத்தில் உள்ளது. தார்ச்சுலா-லிபுலேக் சாலை பித்தௌரகட் நகரத்துடன் இணைக்கப்பட்டுள்ள்து.
# பிதௌரகட்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 15 வார்டுகளும், 14,036 வீடுகளும் கொண்ட பித்தோரகர் நகராட்சியின் மொத்த மக்கள்தொகை 56,044 ஆகும். அதில் ஆண்கள் 29,127 மற்றும் பெண்கள் 26,917 ஆக உள்ளனர். 6 வயதிற்குட்பட்ட குழந்தைகள் 6,624 (11.82%) ofஆக உள்ளனர். பாலின விகிதம் 1000 ஆண்களுக்கு, 924 வீதம் உள்ளனர். சராசரி எழுத்தறிவு 92.48% ஆக உள்ளது. மக்கள் தொகையில் இந்துக்கள் 93.31%, இசுலாமியர் 5.01% மற்றும் பிறர் 1.68% ஆகவுள்ளனர்.  
இதன் அருகமைந்த தொடருந்து நிலையம், 151 கி.மீ. தொலைவில் உள்ள தனக்பூர் ஆகும். கொத்தகூடம் தொடருந்து நிலையம் 212 கி.மீ. தொலைவில் உள்ளது. தார்ச்சுலா-லிபுலேக் சாலை பித்தௌரகட் நகரத்துடன் இணைக்கப்பட்டுள்ள்து.
# பாஞ்சாலி சபதம் (திரைப்படம்)

***பாஞ்சாலி சபதம்*** 1966 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். பாபுபாய் மிஸ்திரி இயக்கத்தில் உருவான இத்திரைப்படத்தில் தாரா சிங் வீமனாகவும், பத்மினி திரௌபதியாகவும் நடித்திருந்தனர். 1965 ஆம் ஆண்டு வெளியான மகாபாரத் என்ற இந்திப் படத்தின் தமிழாக்கமே இத்திரைப்படமாகும்.
# பாண்டிக்குடி

**பாண்டிக்குடி** (*Pandikkudi*) என்பது தமிழ்நாடு, புதுக்கோட்டை மாவட்டத்தில் அறந்தாங்கி அமைந்துள்ள ஒரு கிராமம். ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும்.
# பாண்டிக்குடி

## இங்குள்ள கோயில்கள்

இந்த கிராமத்தில் பல கோயில்கள் உள்ளன.
- காளிச்சியம்மன் கோயில் கிராமத்தின் மையத்தில் அமைந்துள்ளது.
- கிராமத்தின் வடகிழக்கில் பிள்ளையர் கோயில் அமைந்துள்ளது
- பட்டாவர் ஐயன் கோயில் கிராமத்தின் வடக்குப் பகுதியில் அமைந்துள்ளது.
- முனி கோயில் கிராமத்தின் வடக்குப் பகுதியில் அமைந்துள்ளது.
- காவேரி அம்மான் கோயில் கிராமத்தின் வடக்குப் பகுதியில் அமைந்துள்ளது.
- பிள்ளையர் கோயில் கிராமத்தின் மேற்கு பகுதியில் அமைந்துள்ளது.
# புரட்சி வீரன்

***புரட்சி வீரன்*** 1952 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். இத் திரைப்படத்துக்கு *வீர பாஸ்கர்* என்ற மாற்றுப் பெயரும் கொடுக்கப்பட்டிருந்தது. 1951 ஆம் ஆண்டு வெளியான *பாதல்* (Badal) என்ற இந்திப் படம் தமிழில் மொழிமாற்றம் செய்யப்பட்டு வெளியிடப்பட்டது.
# ராஜீவ் காந்தி நற்பணி அறக்கட்டளை

**ராஜீவ் காந்தி நற்பணி அறக்கட்டளை (Rajiv Gandhi Charitable Trust)** என்பது ஒரு பதிவுசெய்யப்பட்ட இலாப நோக்கற்ற நிறுவனமாகும். இது 2002ஆம் ஆண்டில் நிறுவப்பட்டது. "இந்தியாவின் முன்னாள் பிரதம மந்திரி ராஜீவ் காந்தியின் எண்ணத்தை நினைவு கூற முன்னெடுத்த ஒரு அறக்கட்டளையாகும்". இந்த அறக்கட்டளை மக்கள் சார்ந்த, சமூகத்தால் இயக்கப்படும் அபிவிருத்தி திட்டத்தை செயல்படுத்துவதை நோக்கமாகக் கொண்டுள்ளது. இது நிலையான தாக்கத்தை ஏற்படுத்துகிறது. இந்த அறக்கட்டளை ராஜீவ் காந்தி அறக்கட்டளையுடன் நெருக்கமான ஒத்துழைப்புடன் செயல்படுகிறது. இது பொதுக் கொள்கை, ஆளுகை - உள்ளூர், தேசிய மற்றும் சர்வதேசம் ஆகியவற்றில் செல்வாக்கு செலுத்துவதை நோக்கமாகக் கொண்ட ஒரு சிந்தனைக் குழுவாகும். மேலும் இது வறியவர்களுக்கும் தாழ்த்தப்பட்டோருக்கும் வாய்ப்புகளை அதிகரிப்பதை நோக்கமாகக் கொண்டுள்ளது. தற்போது அறக்கட்டளையால் மேற்கொள்ளப்பட்ட நடவடிக்கைகளில் பெண்கள் அதிகாரம் மற்றும் கண் பராமரிப்பு ஆகியவையும் அடங்கும்.
# ராஜீவ் காந்தி நற்பணி அறக்கட்டளை

## முயற்சிகள்

### ராஜீவ் காந்தி மகளிர் சங்கம்

ராஜீவ் காந்தி மகளின் சங்கம்] என்பது ராஜீவ் காந்தி அறக்கட்டளையின் ஒரு முக்கிய திட்டமாகும். இது "ஏழைகளை சமூகத்தில் கட்டமைத்து பலப்படுத்துவதை நோக்கமாகக் கொண்டுள்ளது". இது உரிமைகளை அடிப்படையாகக் கொண்ட ஒரு முயற்சியாகும். இது உத்தரபிரதேசத்தின் பின்தங்கிய பிராந்தியங்களில் வறுமைக் குறைப்பு, பெண்கள் அதிகாரம் மற்றும் கிராமப்புற மேம்பாட்டுக்கு வேலை செய்கிறது. இந்த அறக்கடளையின் முக்கிய செயல்பாட்டில் ஏழை கிராமப்புற பெண்களை சுய உதவிக்குழுக்கள் (சுய உதவிக்குழுக்கள்) வடிவத்தில் சமூக நிறுவனங்களில் ஒழுங்கமைப்பது அடங்கும் - ஒவ்வொன்றும் 10-20 பெண்களைக் கொண்டது - அவை நிதி சேர்க்கை, சுகாதாரம், வாழ்வாதாரம், கல்வி மற்றும் சூழல் ஆகியவை. இந்த அமைப்பு "ஏழைகளுக்கு வலுவான விருப்பமும் மற்றும் வறுமையை வெல்லும் இயல்பான தினும் உள்ளது" என்ற நம்பிக்கையைக் கொண்டுள்ளது.  
ராஜீவ் காந்தி மகளிர் சங்கமானது ராஜீவ் காந்தி அறக்கட்டளை மூலம் வடிவமைக்கப்பட்டுள்ள. மேலும், வேளாண்மைக்கும் ஊரக வளர்ச்சிக்குமான தேசிய வங்கியுடன் ( நபார்ட்) இருந்து நாட்டுப்புற வறுமை ஒழிப்பிற்கான சங்கத்தின் தொழில்நுட்ப உதவியுடன் உத்தரப் பிரதேசத்தின் தேர்ந்தெடுக்கப்பட்ட சில மாவட்டங்களில் சுய உதவிக் குழுக்களிடையே திட்டத்தை கொண்டு செல்வது, அவைகளின் கடன் இணைப்பு மற்றும் கூட்டமைப்பு ஆகியவற்றிற்காக கிராமப்புற வறுமையை ஒழிப்பதற்கான ஒரு திட்டத்துடன் செயல்படுகிறது. இந்த திட்டத்தை மைக்ரோசாப்ட் தலைவர் பில் கேட்ஸ் மற்றும் பிரிட்டிசு முன்னாள் வெளியுறவு செயலாளர் டேவிட் மிலிபாண்ட் பார்வையிட்டுள்ளனர்.
# ராஜீவ் காந்தி நற்பணி அறக்கட்டளை

## முயற்சிகள்

### இந்திரா காந்தி கண் மருத்துவமனை மற்றும் ஆராய்ச்சி மையம்

இந்திரா காந்தி கண் மருத்துவமனை மற்றும் ஆராய்ச்சி மையம் என்பது தரமான மற்றும் குறைந்த செலவில் கண் பாராமரிப்பு மற்றும் பார்வைக் குறைபாட்டினை அகற்றுவதற்கும் வட இந்தியா மற்றும் ஆசியாவின் மிகப்பெரிய கண் மருத்துவமனையாக 2006 ஆம் ஆண்டில் இந்த அறக்கட்டளை நிறுவியது. தற்போது, உத்தரபிரதேசத்தின் அமேதி, மற்றும் லக்னோவில் இரண்டு மருத்துவமனைகள் இயங்கி வருகின்றன. இந்த கண் மருத்துவமனை "சமூகத்தின் அனைத்து பிரிவுகளுக்கும் சரியான நேரத்தில் மற்றும் குறைந்த செலவில் தரமான உலகத்தரம் வாய்ந்த கண் பராமரிப்பை வழங்குவதை" நோக்கமாகக் கொண்டுள்ளது. தரமான கண் பராமரிப்பை வழங்குவதற்கும் கிராமப்புற மக்களிடையே கண் பராமரிப்பின் விழிப்புணர்வை ஏற்படுத்துவதற்கும் கிராமப்புறங்களில் வழக்கமான சமூக மேம்பாட்டு திட்டங்கள் ஏற்பாடு செய்யப்பட்டுள்ளன.
# வார்ப்புரு:Infobox U.S. state

<includeonly>
| image_seal = }
| seal_size = }
| seal_alt = }
| seal_link = }
| etymology = }
| nickname_link = List of U.S. state nicknames
| nickname = }
| nicknames = }
| motto_link = List of U.S. state and territory mottos
| motto = }
| mottoes =
| anthem_link = List of U.S. state songs
| anthem = }  
| image_map = }
| mapsize = 300
| map_alt = }
| map_caption = அமெரிக்க வரைபடத்தில் } மாநிலம்  
| subdivision_type = நாடு
| subdivision_name = ஐக்கிய அமெரிக்கா  
| established_title1 = மாநில நிலைக்கு முன்னர்
| established_date1 = }
| established_title2 = ஒன்றியத்தில் இணைவு
| established_date2 = } (})  
| seat_type =
| seat = }
| seat1_type = பெரிய நகரம்
| seat1 = }
| parts_type = பெரிய பெருநகர்
| parts_style =
| parts = }  
| government_footnotes = }
| government_type =
| governing_body =
| leader_party =
| leader_title = ஆளுநர்
| leader_name = }
| leader_title1 = துணைநிலை ஆளுநர்
| leader_name1 = }
| government_blank1_title = சட்டவாக்க அவை
| government_blank1 = }
| government_blank2_title = &nbsp;•&nbsp;மேலவை
| government_blank2 = }
| government_blank3_title = &nbsp;•&nbsp;கீழவை
| government_blank3 = }
| government_blank4_title = நீதித்துறை
| government_blank4 = }
| government_blank5_title = மேலவை உறுப்பினர்கள்
| government_blank5 = }
| government_blank6_title = அமெரிக்க சார்பாளர் அவை
| government_blank6 =
| government_blank7_title =
| government_blank7 =  
| unit_pref = Imperial  
| area_footnotes = }
| area_magnitude =
| area_total_km2 = }
| area_total_sq_mi = }
| area_land_km2 = }
| area_land_sq_mi = }
| area_water_km2 = }
| area_water_sq_mi = }
| area_water_percent = }
| area_rank = }  
| dimensions_footnotes = }
| length_km = }
| length_mi = }
| width_km = }
| width_mi = }  
| elevation_footnotes = }
| elevation_m = }
| elevation_ft = }
| elevation_point =
| elevation_max_footnotes = }
| elevation_max_m = }
| elevation_max_ft = }
| elevation_max_point = }
| elevation_max_rank =
| elevation_min_m = }
| elevation_min_ft = }
| elevation_min_point = }
| elevation_min_rank =  
| population_total = }}
| population_as_of = }
| population_rank = }
| population_density_km2 = }}
| population_density_sq_mi= }}
| population_density_rank = }
| population_blank1_title = நடுத்தர வீட்டு வருவாய்
| population_blank1 = }
| population_blank2_title = வருவாய் தரநிலை
| population_blank2 = }
| population_demonym = }  
| demographics_type1 = மொழி
| demographics1_title1 = அதிகாரபூர்வ மொழிகள்
| demographics1_info1 = }
| demographics1_title2 = பேசும் மொழிகள்
| demographics1_info2 = }  
| timezone1 = }
| utc_offset1 = }
| timezone1_DST = }
| utc_offset1_DST = }
| timezone1_location = }
| timezone2 = }
| utc_offset2 = }
| timezone2_DST = }
| utc_offset2_DST = }
| timezone2_location = }  
| postal_code_type = அஞ்சல் குறியீடு
| postal_code = }
| iso_code = }
| code1_name = Trad. abbreviation
| code1_info = }  
| blank_name_sec1 = நெட்டாங்கு
| blank_info_sec1 = }
| blank1_name_sec1 = நெடுவரை
| blank1_info_sec1 = }  
| website = }
| footnotes = }
}}</includeonly><noinclude></noinclude>
# வார்ப்புரு:Infobox U.S. state symbols

<includeonly>|sizedefault= }}
| caption1 =  
| image2 = |sizedefault= }}
| caption2 =  
| image3 = |sizedefault= }}
| caption3 = Coat of arms of }  
| headerstyle = -top:#aaa solid  
| header1 = }}}}}}}}}|Living insignia}}  
| label2 = Amphibian
| data2 = }  
| label3 = Bird
| data3 = }  
| label4 = Butterfly
| data4 = }  
| label5 = Cactus
| data5 = }  
| label6 = Cat breed
| data6 = }}  
| label7 = Crustacean
| data7 = }  
| label8 = Dog breed
| data8 = }}}  
| label9 = Domestic animal
| data9 = }  
| label10 = Wildlife animal
| data10 = }  
| label11 = Fish
| data11 = }  
| label12 = Flower
| data12 = }  
| label13 = Grass
| data13 = }  
| label14 = Horse breed
| data14 = }}  
| label15 = Insect
| data15 = }  
| label16 = Mammal
| data16 = }  
| label17 = Pet
| data17 = }  
| label18 = Marsupial
| data18 = }  
| label19 = Reptile
| data19 = }  
| label20 = Tree
| data20 = }  
| header21 = }}}}}}}}}}}}}}}}}|Inanimate insignia}}  
| label22 = Beverage
| data22 = }  
| label23 = Colors
| data23 = }  
| label24 = Dance
| data24 = }  
| label25 = Dinosaur
| data25 = }  
| label26 = Firearm
| data26 = }  
| label27 = Folk dance
| data27 = }}}  
| label28 = Food
| data28 = }  
| label29 = Fossil
| data29 = }  
| label30 = Gemstone
| data30 = }  
| label31 = Instrument
| data31 = }  
| label32 = Mineral
| data32 = }  
| label33 = Motto
| data33 = }  
| label34 = Nickname
| data34 = }  
| label35 = Poem
| data35 = }  
| label36 = Rock
| data36 = }}  
| label37 = Shell
| data37 = }  
| label38 = Ship
| data38 = }}  
| label39 = Slogan
| data39 = }  
| label40 = Soil
| data40 = }  
| label41 = Song
| data41 = }  
| label42 = Sport
| data42 = }  
| label43 = Tartan
| data43 = }  
| label44 = Toy
| data44 = }  
| label45 = Other
| data45 = }  
| header50 = |State route marker}}
| data51 = |size=125x85px|title=} state route marker}}  
| header52 =
| data53 = |<div>Released in }}</div>}}}}  
| belowstyle = -top:#aaa solid
| below = Lists of United States state symbols
}}</includeonly><noinclude>  
</noinclude>
# அரிமளம் சு. பத்மநாபன்

**முனைவர் அரிமளம் சு. பத்மநாபன்** (*Arimalam S. Padmanabhan*, பிறப்பு: ஜூன் 14, 1951) இசையியல் அறிஞரும் இசைக்கலைஞரும் நாடகத் தமிழ் ஆராய்ச்சியாளரும் ஆவார். இசையமைப்பாளர், தேசிய சேர்ந்திசைப் பயிற்றுநர், கல்வியாளர், ஆய்வாளர், சொற்பொழிவாளர், மொழிபெயர்ப்பாளர், இசைத் தமிழுக்கான முதல் கலைச்சொல் அகராதியை உருவாக்கியவர் எனப் பலதுறைகளிலும் இயங்கி வருபவர். வானொலி, தொலைக்காட்சி நிகழ்வுகளில் தொடர்ந்து இசைக் கலையை வளர்த்து வருபவர்.அரங்கிசைக் கலைஞராக 50ஆண்டு அனுபவம் உடையவர்.
# அரிமளம் சு. பத்மநாபன்

## வாழ்க்கைக் குறிப்பு

இவர் புதுக்கோட்டை மாவட்டத்தின் அரிமளத்தில் 1951 ஜூன் 14-ஆம் நாள் பிறந்தவர். இவர் மரபுவழி இசைக் குடும்பத்தைச் சேர்ந்தவர். இவருடைய தந்தையார் (இசையுலகில் புகழ்பெற்ற ,அரிமளம் சகோதரர்கள்’ என்னும் இருவரில் மூத்தவரான) இசைக்கலைஞர் அரிமளம் பி.எஸ்.வி. சுப்பிரமணியம் ஆவார். தாயார் திருமதி மங்களம் அம்மையார். தன் தந்தையையே குருவாகக் கொண்டு இசைக்கலை பயின்று தேர்ந்த இவர், தம் இளவயதிலேயே பொது நிகழ்ச்சிகளில் பாடத் தொடங்கியவர். இவர் 43 ஆண்டுகளாகப் புதுச்சேரியில் வசித்து வருகிறார். இசைத்தமிழ் சார்ந்தும் முத்தமிழ் ஆய்வுப் பணிகளிலும் தொடர்ந்து இயங்கி வருகிறார்.
# அரிமளம் சு. பத்மநாபன்

## கல்வியும் பயிற்சியும்

அரிமளம் அரசு உயர் நிலைப் பள்ளியில் தாம் பயின்ற காலத்தில் அங்கு நடைபெற்ற கலை, இலக்கியப் போட்டிகளில் தாம் கலந்துகொண்ட அனைத்திலும் பரிசுகளை வென்றவர்.  
கர்நாடக இசையில் மட்டுமின்றி தமிழ் இலக்கியத்திலும் இளவயது முதலே ஆழ்ந்த ஈடுபாடு கொண்டிருந்தார். 1967ஆம் ஆண்டு பள்ளிக் கல்வியை நிறைவு செய்து அவ்வாண்டில் நடைபெற்ற திருவையாறு ஸ்ரீ தியாகராஜர் ஆராதனை விழாவில் பங்குபெற்றுப் பாடினார். அதன் வாயிலாக மூத்த இசைக் கலைஞர்களின் கவனங்களை ஈர்த்தார். இதனால் இசைப் பணியில் முழுமையாக ஈடுபடத் தொடங்கினார்.  
அக்காலத்தில் காரைக்குடி தமிழிசைச் சங்கம் தமிழக அளவில் நடத்திய கர்நாடக இசைப் போட்டிகளில் தொடர்ந்து ஏழு ஆண்டுகள் பரிசு பெற்றவர். மேலும் கதாகாலட்சேபம், இசை நாடகங்களிலும் மிகுந்த ஆர்வம் கொண்டிருந்தார். இளம் வயதில் பண்ணாராய்ச்சி வித்தகர் சுந்தரேசனார் அவர்களுடன் ஏற்பட்ட தொடர்பின் பயனாக பழந்தமிழிசை பற்றி அறியும் ஆர்வமும் தோன்றியது.  
இவர் ஆங்கில இலக்கியத்திலும் கல்வியியலிலும் முதுகலைப் பட்டங்களைப் பெற்றுள்ளார். தவத்திரு சங்கரதாஸ் சுவாமிகளின் நாடகங்களில் இசைக் கூறுகள் என்னும் தலைப்பினில் ஆய்வு மேற்கொண்டு புதுவை மத்தியப் பல்கலைக்கழகத்தில் 1998 ஆம் ஆண்டு முனைவர் பட்டம் பெற்றுள்ளார்.இதுவே தமிழில் நாடக இசை குறித்த முதல் முனைவர் பட்ட ஆய்வாகும்.
# அரிமளம் சு. பத்மநாபன்

## கல்விப் பணிகள்

1976ஆம் ஆண்டில் மத்திய அரசுப் பள்ளியில் இசை ஆசிரியர் பணியில் சேர்வதற்காகப் புதுச்சேரிக்கு வந்தார். 1977 ஆம் ஆண்டில் புதுச்சேரி அரசின் கல்வித் துறையில் இசை ஆசிரியராகப் பணியேற்றார்.17ஆண்டுகள் இசையாசிரியராகவும்,7ஆண்டுகள் ஆங்கில ஆசிரியராகவும் பணியாற்றினார்.2000ஆவது ஆண்டில் விருப்ப ஓய்வு பெற்றதனைத் தொடர்ந்து புதுவை மத்தியப் பல்கலைக்கழகத்தின் நாடகத்துறை, சென்னைப் பல்கலைக்கழக இசைத்துறை ஆகியவற்றில் வருகை தரு பேராசிரியாகவும் பணியாற்றியவர். மேலும் பல கல்லூரிகளின் இசைத் துறைகளிலும் வருகைதரு பேராசிரியராகப் பணியாற்றியவர். தற்போது பல்கலைக்கழக மானியக் குழுவின் (UGC) பயிலரங்குகளில் தமிழியல், இசை, நாடகத் துறைகள் சார்ந்த வல்லுநராகப் பயிற்சி அளித்து வருகிறார்.
# அரிமளம் சு. பத்மநாபன்

## கல்விப் பணிகள்

### ஆய்வறிஞர் & ஒருங்கிணைப்பாளர்

1. செம்மொழித் தமிழாய்வு மத்திய நிறுவனம்,சென்னை.
1. செம்மொழித் தமிழ் இலக்கிய, இலக்கணக் காட்சிக் குறும்படங்கள் தயாரிக்கும் திட்டம்
1. தமிழின் தொன்மை - ஒரு பன்முக ஆய்வுத் திட்டம்
# அரிமளம் சு. பத்மநாபன்

## கல்விப் பணிகள்

### வருகைதரு பேராசிரியர்

1. நிகழ்கலைத் துறை, புதுவைப் பல்கலைக் கழகம்,
1. இசைத்துறை, சென்னைப் பல்கலைக்கழகம்,
1. கலைக்காவிரி நுண்கலைக் கல்லூரி, திருச்சிராப்பள்ளி
1. உள்ளுறை ஆய்வுத் தகைஞர் புதுவை மொழியியல் பண்பாட்டு நிறுவனம்,
# அரிமளம் சு. பத்மநாபன்

## ஆய்வுப் பணிகள்

இசைத்துறையில் 50 ஆண்டுகளாக இயங்கி வரும் இவர், இசைத்தமிழ் நாடகத் தமிழ் ஆய்வுத் துறையில் 28 ஆண்டுகளாகப் ஆய்வுப் பணிகளைத் தொடர்ந்து மேற்கொண்டுள்ளார்.  
இசைக்கலைஞர், இசையமைப்பாளர், தேசிய சேர்ந்திசைப் பயிற்றுநர், கல்வியாளர், ஆய்வாளர், சொற்பொழிவாளர், மொழிபெயர்ப்பாளர் எனப் பன்முக தளங்களிலும் தொடர்ந்து இயங்கி வருகிறார்.  
செம்மொழித் தமிழாய்வு மத்திய நிறுவனத்தில் ஆய்வறிஞராகவும் திட்ட ஒருங்கிணைப்பாளராகவும் பணிபுரிந்த காலத்தில் திரைப்படம், இசை, ஒவியம், சிற்பம், சார்ந்த கலைத்துறை மாணவர்கள், படைப்பிலக்கியவாதிகள் என அனைவருக்கும் சங்க இலக்கியத்தை கொண்டுசேர்க்கும் பணியில் ஈடுபட்டவர்.
# அரிமளம் சு. பத்மநாபன்

## பாடத்திட்டப் பணிகள்

1. உறுப்பினர், பாடத் திட்டக் குழு, நிகழ்கலைப் புலம், பாரதிதாசன் பல்கலைக்கழகம், திருச்சிராப்பள்ளி.
1. சென்னைப் பல்கலைக்கழகம், பாரதிதாசன் பல்கலைக்கழக இசைத்துறைப் பட்டப் படிப்புகளுக்கான பாடங்களில் சில.
1. புதுச்சேரி அரசுக் கல்வித்துறைக்காக ஒன்று முதல் பத்தாம் வகுப்புகளுக்கான இசைப் பாடத்திட்டத் தயாரிப்பு.
# அரிமளம் சு. பத்மநாபன்

## செம்மொழித் தமிழாய்வு மத்திய நிறுவனம் மூலம் ஆற்றிய பணிகள் (2006 – 2010)

செம்மொழித் தமிழ் இலக்கிய, இலக்கணக் காட்சிக் குறும்படங்கள் தயாரிக்கும் திட்டத்தின் ஒருங்கிணைப்பாளராகத் திகழ்ந்து தொல்காப்பியம், சங்க இலக்கியம், நாணயவியல், முத்துக் குளிப்பு, மொழியியல் தொடர்பான 20 காட்சிக் குறும்படங்களைத் தக்க இயக்குநர்களைக் கொண்டு தயாரித்து அளித்துள்ளார்.  
**தமிழின் தொன்மை: ஒரு பன்முக ஆய்வுத் திட்டம் -** ஒருங்கிணைப்பாளராகச் செயல்பட்டார்.  
30 ஆண்டுகளுக்கும் மேலாக மறைந்து போன தமிழ்ச் செய்யுளை ஓசை நயத்துடன் படிக்கக் கூடிய (ஓதுதல்) மரபினை மீட்டுருவாக்கம் செய்யும் பணியினைத் தகுதி வாய்ந்த வல்லுநர் குழுவுடன் மேற்கொண்டார்.  
அதன் விளைவாக கீழ்க்காணும் குறுவட்டுகள் செம்மொழித் தமிழாய்வு மத்திய நிறுவனம் மூலம் வெளியாயின.  
1. பழந்தமிழ்ப் பாக்கள் மரபுவழிப் படித்தல், பாடுதல்
1. தொல்காப்பியம் முற்றோதல்
1. பத்துப்பாட்டு முற்றோதல்
# அரிமளம் சு. பத்மநாபன்

## இசைப்பணிகள்

இசையமைப்பாளராக 40 ஆண்டுகளில் நூற்றுக்கணக்கான அரிய தமிழ்ப் பாடல்களுக்கு இசையமைத்துப் பாடியும் கற்பித்தும் வந்துள்ளார். சிலப்பதிகாரம், சங்க இலக்கியம், கம்பராமாயணம், நாலாயிரத் திவ்விய பிரபந்தம், திருவருட்பா பாடல்களை இசையமைத்துத் தம் இசை அரங்கு நிகழ்ச்சிகளில் பாடி வருகிறார். பரிபாடல் முதல் பாரதிதாசன் வரை இசைத்தமிழ் நாடகத் தமிழ்ப் பாடல்களை மரபு வழிப்பட்டு இசை யமைத்துப் பாடி வருகி்றார். அவற்றில் சில பதிவுகளாகப் பின்வருமாறு அமைகின்றன.
1. சங்கரதாஸ் சுவாமிகளின் சந்தங்கள் ஓர் ஆய்வு, 2002.
1. சங்கரதாஸ் சுவாமிகளின் இரு நாடகங்கள், 2006, சாகித்திய அகாதமி வெளியீடு
1. சங்கரதாஸ் சுவாமிகள் நாடகக் களஞ்சியம், 2008, காவ்யா வெளியீடு.
1. தமிழிசையும் இசைத்தமிழும், 2009, காவ்யா வெளியீடு.
1. பார்சி அரங்கு தோற்றமும் வளர்ச்சியும் (மொ.பெ.), 2014, காவ்யா வெளியீடு.
1. கம்பனில் இசைத்தமிழ், 2016, உமா பதிப்பகம், சென்னை.
1. சங்கரதாஸ் சுவாமிகளின் நாடக இசைக் கருவூலம், 2017, காவ்யா வெளியீடு.
1. இசைத் தமிழ்க் கலைச் சொல் அகராதி, 2018, நியூசெஞ்சுரி புக் ஹவுஸ், சென்னை.
# அரிமளம் சு. பத்மநாபன்

## இசைப்பணிகள்

### கட்டுரைப் பங்களிப்பு

1. Encyclopaedia of Indian Poetics (ஆங்கிலம்) வெளியீடு : சாகித்திய அகாடமி, புதுதில்லி.
1. A New  Comprehensive History of Tamil Literature (தமிழ்) வெளியீடு : சாகித்திய அகாடமி, புதுதில்லி.
# அரிமளம் சு. பத்மநாபன்

## பெற்றுள்ள விருதுகள்

1. தமிழ் மாமணி விருது - புதுச்சேரி அரசு
1. கலைமாமணி விருது - புதுச்சேரி அரசு
1. விபுலானந்தர் விருது - கிழக்குப் பல்கலைக்கழகம், ஸ்ரீலங்கா
1. முத்துத் தாண்டவர் விருது - 2018  தமிழ்ப் பேராயம், S R M பல்கலைக்கழகம்
1. இராஜா சர் முத்தையா செட்டியார் விருது- மதுரை
1. பெரும்பாண நம்பி விருது-லால்குடி
1. சங்கரதாஸ் சுவாமிகள் விருது - புதுச்சேரி
1. நாடகச் செல்வம் - சென்னை
1. நாடக நற்றமிழ் ஞாயிறு - மதுரை
1. டாக்டர் சீர்காழி கோவிந்தராஜன் நினைவு விருது -சென்னை
1. *இசைத்தமிழ் அறிஞர் -*மதுரை
1. *சிறந்த இசை விளக்க உரை விருது - * மியூசிக் அகாடமி, சென்னை
1. தமிழிசைப் பேரொளி(வாழ்நாள் சாதனையாளர் விருது) SIGNIS தமிழ்நாடு
1. ‘கலைக் காவிரி’ இசை அறிஞர் விருது திருச்சிராப்பள்ளி
1. தமிழிசைப் பேரறிஞர் விருது மதுரை
1. டாக்டர் வா.செ.குழந்தைசாமி தமிழ் மேம்பாட்டு விருது கரூர்
1. நிகழ்த்துக் கலைச் செம்மல் விருது - கோவை
1. சென்னைக் கம்பன் கழகம் தமிழிசையறிஞர் மாரிமுத்தாப்பிள்ளை விருது.
1. மியூசிக் அகாதெமி - சிறந்த இசையறிஞர் விருது (2023)  
உள்ளிட்ட மேலும் பல மதிப்புறு விருதுகளைப் பெற்றவர்.
# அரிமளம் சு. பத்மநாபன்

## பொறுப்புகள்

இந்திய அரசின் சாகித்திய அகாடமி வல்லுநர் குழு, தென்னகப் பண்பாட்டு மைய ஆட்சிமன்றக் குழு உறுப்பினர் என மேலும் பல்வேறு பொறுப்புகளை வகித்தவர்.
# அரிமளம் சு. பத்மநாபன்

## பொறுப்புகள்

### குறிப்பிடத்தகுந்த பொறுப்புகள்

1. உறுப்பினர், ஆட்சிமன்றக்குழு, தென்னகப் பண்பாட்டு மையம் (இந்திய அரசு)
1. ஆளுநரின் நியமன உறுப்பினர், ஆட்சிமன்றக்குழு, பாரதியார் பல்கலைக் கூடம் (புதுவைஅரசு நிறுவனம்), புதுச்சேரி.
1. உறுப்பினர், பாடத் திட்டக் குழு, நிகழ்கலைப் புலம், பாரதிதாசன் பல்கலைக்கழகம், திருச்சிராப்பள்ளி.
1. உறுப்பினர், முனைவர் பட்ட ஆய்வுகளுக்கான நெறியாளர் குழு, கலைக்காவிரி நுண்கலைக் கல்லூரி, (பாரதிதாசன் பல்கலைக்கழகம்), திருச்சிராப்பள்ளி..
# அவமானத்தின் நூற்றாண்டு

, முதலாம் உம்பெர்ட்டோ, யோவான் புல், முதலாம் பிரான்சு யோசப்பு (பிற்பகுதியில்), சாம் மாமா, இரண்டாம் நிக்கோலசு மற்றும் எமில் லவுபெட் ஆகியோரால் பிரதிநிதித்துவம் செய்யப்படுகின்றன.]]
(பிரிட்டன்), இரண்டாம் கெயிசர் வில்கெல்ம் (செருமனி), சார் இரண்டாம் நிக்கோலசு (உருசியா), மரியன் (பிரான்ஸ்) மற்றும் ஒரு சாமுராய் (யப்பான்) ஆகியோர் சீனாவைப் பிரிப்பதைச் சித்தரிக்கும் ஒரு அரசியல் சித்திரம்.]]
**அவமானத்தின் நூற்றாண்டு** , அல்லது **நூறு ஆண்டு கால தேசிய அவமானம்**, எனும் பதமானது சீனாவில் சீனப் பேரரசை மேற்கத்திய நாடுகள், உருசியா மற்றும் யப்பான் ஆகியவை 1839 முதல் 1949 வரையான காலகட்டத்தில் இடையிட்டு அடிபணிய வைத்ததை விளக்கப் பயன்படுத்தப்படுவதாகும்.  
இந்தப் பதமானது 1915 ஆம் ஆண்டு தோன்றியது. யப்பானிய அரசாங்கம் விதித்த இருபத்தொரு நிபந்தனைகளை யுவான் ஷிக்காய் ஒப்புக் கொண்டதை எதிர்த்து, சீன தேசியவாதம் வளர்ந்து கொண்டிருந்த சூழ்நிலையில் தோன்றியது. குவோமின்டாங் மற்றும் சீனப் பொதுவுடமைக் கட்சி ஆகியவை இந்தத் தன்மையைப் பிரபலப்படுத்தின.
# அவமானத்தின் நூற்றாண்டு

## வரலாறு

அவமானத்தின் நூற்றாண்டின் தொடக்கமானது பொதுவாக 19ஆம் நூற்றாண்டின் நடுப்பகுதியில் இருந்து ஆரம்பிப்பதாகக் குறிப்பிடப்படுகிறது. அந்த நேரத்தில்தான் முதலாம் அபினிப் போர் நடந்தது. சீனர்கள் பலர் அபினிக்கு அடிமையாயினர்.  
அவமானத்தின் நூற்றாண்டின் ஒரு பகுதியாக அயல்நாட்டு சக்திகளிடம் தோல்வியடைந்த கீழ்க்கண்ட நிகழ்வுகள் குறிப்பிடப்படுகின்றன:  
- பிரிட்டனிடம் முதலாம் அபினிப் போரில் (1839–1842) தோல்வி அடைந்தது
- சமமற்ற ஒப்பந்தங்கள் (குறிப்பாக நான்கிங், வம்போவா, அய்குன் மற்றும் சிமோனோசேகி ஒப்பந்தங்கள்)
- இரண்டாம் அபினிப் போரில் (1856–1860) தோல்வியடைதல். பழைய கோடைகால அரண்மனையைப் பிரித்தானிய மற்றும் பிரெஞ்சு படைகள் சூறையாடுதல்.
- சீன-பிரெஞ்சுப் போர் (1884–1885)
- ஜப்பானிடம் முதலாம் சீன-ஜப்பானியப் போரில் (1894–1895) தோல்வியடைதல்.
- பாக்சர் கலகத்தை (1899–1901) 8 நாடுகளின் கூட்டணியானது ஒடுக்குதல்.
- திபெத்திற்கு சென்ற பிரிட்டனின் ராணுவ பயணம் (1903–1904)
- ஜப்பானின் 21 நிபந்தனைகள் (1915)
- ஜப்பானின் மஞ்சூரியப் படையெடுப்பு (1931-1932)
- இரண்டாம் சீன ஜப்பானியப் போர் (1937–1945)  
இந்த காலகட்டத்தில் சீனா உள்புறமாக பெரிய அளவுக்கு சிதைந்தது. அது பங்குகொண்ட கிட்டத்தட்ட அனைத்து போர்களிலும் தோற்றது. அடிக்கடி பெரிய நாடுகளுடன் சமமற்ற ஒப்பந்தங்களை ஏற்படுத்திக்கொள்ள கட்டாயப்படுத்தப்பட்டது. பல சமயங்களில் பெரிய தொகைகளை போர் இழப்பீடாக வழங்க சீனா கட்டாயப்படுத்தப்பட்டது. தனது துறைமுகங்களை வணிகத்திற்கு திறப்பதற்கும் தனது பகுதிகளை (உதாரணமாக வெளி மஞ்சூரியா மற்றும் வெளி வடமேற்கு சீனாவின் பகுதிகளை உருசிய பேரரசுக்கும், ஜியோசோவு விரிகுடாவை ஜெர்மனிக்கும், ஹாங்காங்கை கிரேட் பிரிட்டனுக்கும், சஞ்சியாங்கை பிரான்சுக்கும் மற்றும், தாய்வான் மற்றும் தலியன் ஆகிய பகுதிகளை ஜப்பானுக்கும்) குத்தகைக்கோ அல்லது மற்ற நாடுகளிடமும் விட்டுவிடவோ கட்டாயப்படுத்தப்பட்டது. ராணுவ தோல்விகளுக்குப் பிறகு தனது இறையாண்மையில் பல்வேறு பிற சலுகைகளை அயல்நாட்டு சக்திகளின் செல்வாக்கிற்குள் வருமாறு ஒப்புக்கொள்ள வேண்டியிருந்தது.
# ராஜீவ் காந்தி அறக்கட்டளை

**ராஜீவ் காந்தி அறக்கட்டளை (Rajiv Gandhi Foundation)** என்பது 1991 சூன் 21 அன்று நிறுவப்பட்டது. இந்த அறக்கட்டளை கல்வியறிவு, சுகாதாரம், இயலாமை, வறியவர்களின் அதிகாரமளித்தல், வாழ்வாதாரங்கள் மற்றும் இயற்கை வள மேலாண்மை உள்ளிட்ட பல்வேறு பிர்ச்சனிகளை கையாள்கிறது. இதன் தற்போதைய கவனம் செலுத்தும் பகுதிகளாக கல்வி, மாற்றுத்திறன் மற்றும் இயற்கை வள மேலாண்மை ஆகியவை உள்ளன. அறக்கட்டளைக்கு வழங்கப்படும் அனைத்து நன்கொடைகளும் வருமான வரிச் சட்டத்தின் 80 ஜி பிரிவின் கீழ் 50 சதவீதத்திற்கு வரி விலக்கு அளிக்கப்படுகின்றன.  
ராஜீவ் காந்தி அறக்கட்டளையால் குசராத்து மிகவும் பொருளாதார சுதந்திரத்துடன் மாநிலமாக அங்கீகரிக்கப்பட்டது. இந்த அறக்கட்டளைக்கு இந்திய தேசிய காங்கிரசு கட்சியின் தலைவரான சோனியா காந்தி தலைமை தாங்குகிறார்.
# ராஜீவ் காந்தி அறக்கட்டளை

## அறக்கட்டளையின் பதிவு நீக்கம்

இராஜீங் காந்தி அறக்கட்டளை, 2010 வெளிநாட்டு நிதியுதவி (ஒழுங்குமுறை) சட்டத்தை மீறி 2005-2007 ஆண்டு காலகட்டத்தில் சீன அரசின் இந்திய தூதரகத்திடம் ரூபாய் 1.35 கோடி மற்றும் இசுலாமிய மத போதகர் ஜாகிர் நாயக்கின் அமைப்பிடமிடருந்து ரூபாய் 50 இலட்சம் பெறப்பட்டதால் இந்த அறக்கட்டளையின் பதிவு நீக்கம் செய்யப்பட்டதாக 13 டிசம்பர் 2022 அன்று இந்திய உள்துறை அமைச்சர் தெரிவித்தார்.
# ராஜீவ் காந்தி அறக்கட்டளை

## வரலாறு

இந்தியாவின் முன்னாள் பிரதமர் ராஜீவ் காந்தியின் பாரம்பரியத்தை முன்னெடுத்துச் செல்வதற்காக ராஜீவ் காந்தி அறக்கட்டளை அமைக்கப்பட்டது. ஜவகர் பவன் அறக்கட்டளை 1991 சூலையில் கூடி, அறக்கட்டளையை அமைக்கும் தீர்மானத்தை நிறைவேற்றியது. அறக்கட்டளை 8 நிறுவன அறங்காவலர்கள் குழுவை அமைத்தது. அவர்கள் முனைவர் சங்கர் தயால் சர்மா, சோனியா காந்தி, ராகுல் காந்தி, பிரியங்கா காந்தி, அமிதாப் பச்சன், சுமன் துபே, என்.கே.சேஷன் மற்றும் சுனில் நேரு ஆகியோர் அடங்குவர். 1992 ஆம் ஆண்டில், பி.வி.நரசிம்ம ராவ், சங்கர்ராவ் சவான், பி.சிதம்பரம், வி.கிருட்டிணமூர்த்தி, சாம் பிட்ரோடா, டாக்டர் சேகர் ரகா, மணி சங்கர் அய்யர், மாண்டேக் சிங் அலுவாலியா மற்றும் ஆர்.பி. கோயங்கா ஆகியோரும் அறங்காவலர்களாக சேர்க்கப்பட்டனர்.
# ராஜீவ் காந்தி அறக்கட்டளை

## ராஜீவ் காந்தி தற்கால ஆய்வுகளுக்கான நிறுவனம்

1991 ஆகத்தில், சமகால சிக்கல்களில் ஆராய்ச்சி அடிப்படையிலான கருத்துக்கள், பகுப்பாய்வு, கொள்கை மற்றும் நடைமுறை திட்டங்களை வழங்க அடித்டளத்தை ராஜீவ் காந்தி தற்கால ஆய்வுகளுக்கான நிறுவனம் அமைத்தது. இதன் திட்டங்கள் பொருளாதார சீர்திருத்தம், அறிவியல் மற்றும் தொழில்நுட்பம், சமூக பிரச்சினைகள், பொது விவகாரங்கள் மற்றும் சர்வதேச உறவுகளை உள்ளடக்கியது. இந்த நிறுவனம் மாநாடுகள், விரிவுரைகள், பட்டறைகள், குறுகிய ஆய்வுகள் மற்றும் திட்டங்களை ஏற்பாடு செய்கிறது. மேலும், சமகால பிரச்சினைகள் குறித்த அவர்களின் பார்வையை வழங்க நிபுணர்களை அழைக்கிறது. கொள்கை வகுத்தல் மற்றும் முடிவெடுப்பதில் உள்ளீடுகளை வழங்கக்கூடிய திட்டங்களை மேற்கொள்ள ஆராய்ச்சி அறிஞர்கள், விஞ்ஞானிகள், பொருளாதார வல்லுநர்கள் மற்றும் சமூக விஞ்ஞானிகளை இது ஊக்குவிக்கிறது. பேச்சாளர்களில் சிலர் ராபர்ட் மெக்னமாரா, நெல்சன் மண்டேலா, இலாரி கிளிண்டன், ஜான் கென்னத் கல்பிரைத், மார்கரெட் தாட்சர் மற்றும் எட்வர்ட் செய்த் ஆகியோர் அடங்குவர் .
# ராஜீவ் காந்தி அறக்கட்டளை

## எடுக்கப்பட்ட முயற்சிகள்

### கல்வி

- ஐதராபாத்தின் இயாகுட்புரா சேரி பகுதியில் 3000க்கும் மேற்பட்ட சிறுமிகள் பள்ளிகளில் சேர்க்கப்பட்டனர் அல்லது தன்னம்பிக்கை கொண்டவர்களாக ஒருவாக்கப்பட்டனர்.
- 2007-08 ஆம் ஆண்டில், அறக்கட்டளை சிவசுப்பிரமணிய நாடார் கல்வி மற்றும் தொண்டு அறக்கட்டளையுடன் இணைந்து வித்யாக்யன் உதவித்தொகை திட்டத்தை அறிமுகப்படுத்தியது. இது 6 முதல் 10 வகுப்புகளில் ஓரங்கட்டப்பட்ட சமூகங்களைச் சேர்ந்த பெண் குழந்தைகள் மீது கவனம் செலுத்தியது. இந்த உதவித்தொகை திட்டத்தின் மூலம் சுமார் 2000 பெண் குழந்தைகள் பயன் பெற்றனர்.
- இந்திரா காந்தி ராஷ்டிரிய உரான் அகாதமி உதவித்தொகை ஒவ்வொரு ஆண்டும் இந்த நிறுவனத்தில் இரண்டு பெண் முன்னணி பயிற்சியாளர்களுக்கு வழங்கப்படுகிறது.
- பல்வேறு பிரிட்டிசு பல்கலைக்கழகங்களைச் சேர்ந்த மாணவர்களுக்கு பயண உதவித்தொகையுடன் இளங்கலை அல்லது பட்டப் படிப்புகளின் ஒரு பகுதியாக விடுமுறை நாட்களில் இந்தியாவுக்கு வருவதற்கு வழங்கப்பட்டது.
- அசாமில் ஜோர்ஹாட் மாவட்டத்தில் உள்ள தைட்டாபோர் மாவட்ட கல்வி மற்றும் பயிற்சி நிறுவனத்தில் விரிவான பயிற்சி அளிக்க ஆசிரியர்கள் அதிகாரமளித்தல் திட்டம் தொடங்கப்பட்டது. இது மிசோரம், மேகாலயா, மணிப்பூர் மற்றும் நாகாலாந்து பள்ளி ஆசிரியர்களுக்கும் நீட்டிக்கப்பட்டது.
- கல்வி நிர்வாகத்தின் பரவலாக்கம் 2010 இல் தொடங்கப்பட்டது. முதன்மை பங்குதாரர்களுக்கு முடிவெடுக்கும் செயல்பாட்டில் பங்கேற்க அதிகாரம் அளிப்பதற்கும், முழு கல்வி முறையினுள் திட்டமிடல் மற்றும் முடிவெடுக்கும் செயல்முறையை கட்டமைப்பு ரீதியாக மாற்றுவதற்கும் இது ஒரு வழியாகும்.
- தெருவில் உள்ள குழந்தைகளுக்கான மறுவாழ்வு, கல்வி மற்றும் உதவி வழங்கும் திட்டம் அறக்கட்டளையால் 1995 இல் தொடங்கப்பட்டது. இது மத்திய பிரதேசத்தின் இந்தூரில் இரண்டு மையங்களை ஏற்பாடு செய்தது, பல்வேறு தெரு குழந்தைகளுக்கு தங்குமிடம், கல்வி, பயிற்சி மற்றும் சுகாதார பாதுகாப்பு வழங்குவதில் கவனம் செலுத்தியது. குழந்தைகள் வழக்கமான பள்ளிகளில் அனுமதிக்கப்பட்டனர் அல்லது தங்கள் சொந்த நிறுவனங்களைத் தொடங்க தொழில்நுட்ப பயிற்சி அளித்தனர்.
# ராஜீவ் காந்தி அறக்கட்டளை

## எடுக்கப்பட்ட முயற்சிகள்

### சுகாதாரம்

- 1993 ஆம் ஆண்டில், ராஜீவ் காந்தி அறக்கட்டளை இந்தியாவில் எச்.ஐ.வி / எய்ட்சு தடுப்பு விழிப்புணர்வு பிரச்சாரத்தைத் தொடங்கியது. 2009 ஆம் ஆண்டு உலக எய்ட்சு தினத்தன்று, அறக்கட்டளையின் தலைவரான சோனியா காந்தி சிவப்பு நாடா விரைவு வண்டியை கொடியசைத்துத் தொடங்கி வைத்தார். பல ஆண்டுகளாக, அறக்கட்டளை பல நிறுவனங்களுடன் கூட்டு சேர்ந்து பொது மருத்துவ பயிற்சியாளர்கள் மற்றும் தன்னார்வ தொண்டு நிறுவனங்களுக்கான எய்ட்சு நோயை எவ்வாறு தடுப்பது மற்றும் கட்டுப்படுத்துவது என்பது குறித்த விழிப்புணர்வை ஏற்படுத்துவதற்காக பட்டறைகளை நடத்தி வருகிறது.
- 2012 ஆம் ஆண்டில், ராஜீவ் காந்தி அறக்கட்டளை, ஏஜிஎஸ் தொண்டு நிறுவனம் மற்றும் காங்கிரசு தலைவர்களின் உதவியுடன் 800 இதய அறுவை சிகிச்சைகளை நடத்தியுள்ளது.
# ராஜீவ் காந்தி அறக்கட்டளை

## நடந்துகொண்டிருக்கும் முயற்சிகள்

### வாய்ப்புகளுக்கான அணுகல்

மாற்றுத் திறனாளி இளைஞர்களுக்கு மோட்டார் பொருத்தப்பட்ட வாகனங்களை வழங்குவதன் மூலம் சிறந்த வாய்ப்புகளை அணுக அறக்கட்டளை உதவுகிறது. இது 1992 இல் பெருநிறுவன அமைப்புகள் மற்றும் சம்பந்தப்பட்ட நபர்களின் ஆதரவோடு தொடங்கப்பட்டது. மேலும் 2400 க்கும் மேற்பட்ட நபர்கள் உயர் கல்வியை பெறவும் அவர்கள் நிதி சுதந்திரத்தை அடையவும் உதவியது. 2015 ஆகத்து 22 அன்று ராகுல் காந்தி 20 மாநிலங்களைச் சேர்ந்த 100 நபர்களுக்கு வாகனங்களை வழங்கினார்.
# ராஜீவ் காந்தி அறக்கட்டளை

## நடந்துகொண்டிருக்கும் முயற்சிகள்

### தொடர்பு

தொடர்பு உதவித்தொகைத் திட்டம் நாடு முழுவதும் பாதிக்கப்பட்ட குழந்தைகளுக்கு உதவுகிறது. 2005 க்குப் பிறகு, அந்தமான் & நிக்கோபார் தீவுகள் மற்றும் புதுச்சேரியில் சுனாமியால் பாதிக்கப்பட்ட மேலும் 160 குழந்தைகளும் இதில் அடங்குவர். 2016 ஆம் ஆண்டு நிலவரப்படி, ஆந்திரா, மணிப்பூர், சத்தீஸ்கர், அசாம், நாகாலாந்து, ஜம்மு-காஷ்மீர், குஜராத், புதுச்சேரி மற்றும் அந்தமான் & நிக்கோபார் தீவுகள் முழுவதும் 2086 குழந்தைகளுக்கு அறக்கட்டளை துணைபுரிகிறது. புலமைப்பரிசில்களுக்கு மேலதிகமாக, நடந்துகொண்டிருக்கும் மனோ-சமூக ஆதரவு, நோக்குநிலை மற்றும் வெளிப்பாடு, பல்வேறு தொழில்கள், வேலைவாய்ப்புகள் மற்றும் கல்வி ஆதரவு ஆகியவை வழங்கப்படுகின்றன.
# ராஜீவ் காந்தி அறக்கட்டளை

## நடந்துகொண்டிருக்கும் முயற்சிகள்

### இயற்கை வள மேலாண்மை

ராஜீவ் காந்தி அறக்கட்டளை 2001 முதல் வாழ்வாதாரங்கள் மற்றும் இயற்கை வள மேலாண்மை பிரச்சினைகள் குறித்து செயல்பட்டு வருகிறது. கடுமையான சுற்றுச்சூழல் சீரழிவை எதிர்கொண்ட ராஜஸ்தானின் ஜெய்பூர், பாலி மற்றும் கரோலி மாவட்டங்களில் பின்தங்கிய கிராமங்களில் இந்தத் திட்டம் செயல்படுத்தப்பட்டது. மூன்றாம் தரப்பு மதிப்பீடு இலக்கு குடும்பங்களின் வாழ்க்கையில் குறிப்பிடத்தக்க தாக்கத்தை வெளிப்படுத்தியது. இந்த உருமாறும் வேலையை அளவிடுவதற்காக, ராஜீவ் காந்தி அறக்கட்டளை 2011திசம்பர் 19 அன்று கிராம கௌரவர் என்ற ஒருவரை நியமித்தது. கிராம கௌரவர் தற்போது கரௌலி மற்றும் தோல்பூர் மாவட்டங்களின் தாங் பகுதியில் அமைந்துள்ள 74 கிராமங்களில் நீர்வளங்களை அதிகரிக்கவும், மண்ணைப் பாதுகாக்கவும், விவசாய உற்பத்தியை மேம்படுத்தவும் பணியாற்றுகிறார்.
# ராஜீவ் காந்தி அறக்கட்டளை

## நடந்துகொண்டிருக்கும் முயற்சிகள்

### ராஜீவ் காந்தி கேம்பிரிச்சு உதவித்தொகை

ராஜீவ் அறக்கட்டளை, கேம்பிரிச்சு காமன்வெல்த் அறக்கட்டளையுடன் இணைந்து கேம்பிரிச்சு பல்கலைக்கழகத்தில் முதுகலை பட்டம் பெற இந்திய மாணவர்களுக்கு இரண்டு உதவித்தொகைகளை வழங்குகிறது. இதற்கான தேர்வு செயல்முறை அனுபவம், கல்வி மற்றும் தலைமை திறன் உள்ளிட்ட நன்கு வரையறுக்கப்பட்ட அளவுகோல்களைப் பின்பற்றுகிறது.
# ராஜீவ் காந்தி அறக்கட்டளை

## நடந்துகொண்டிருக்கும் முயற்சிகள்

### நூலகங்கள்

1993 முதல், இந்த அறக்கட்டளை இந்தியாவில் 22 மாநிலங்களில் கிராமங்கள் மற்றும் சேரிகளில் 1648 நூலகங்களை அமைத்துள்ளது. 2013 ஆம் ஆண்டில், ராஜீவ் காந்தி அறக்கட்டளை நிறுவனம் பில் கேட்ஸ் மற்றும் மெலிண்டா கேட்ஸ் அறக்கட்டளையுடன் கூட்டு சேர்ந்து உத்தரபிரதேசத்தின் பராபங்கி மற்றும் ராய் பரேலி மாவட்டங்களில் உள்ள பொது நூலகங்களுடன் பணியாற்றியது.
# ராஜீவ் காந்தி அறக்கட்டளை

## நடந்துகொண்டிருக்கும் முயற்சிகள்

### உருமாறும் கற்றல்

குழந்தைகளுக்கான திறன் அடிப்படையிலான கற்றல் அணுகுமுறையை அறிமுகப்படுத்த இந்த அறக்கட்டளை நாடு முழுவதும் பத்து கூட்டாளர்களுடன் இணைந்து செயல்பட்டு வருகிறது. இந்த முயற்சி மதிப்பீட்டு கட்டமைப்புகள் மற்றும் கற்றல் அணுகுமுறையை மறுவரையறை செய்வதிலும் தொடர்ச்சியான விரிவான மதிப்பீட்டில் கவனம் செலுத்துவதிலும் கவனம் செலுத்தியுள்ளது. பள்ளிகளைத் தேர்ந்தெடுப்பதில் ஒரு நெருக்கமான குழு அணுகுமுறை பின்பற்றப்பட்டுள்ளது (ஒரு குழுவில் 15-20 பள்ளிகளை உள்ளடக்கியது) மற்றும் ஆசிரியர்களின் திறனை வளர்ப்பதில் செயல்படுகிறது.
# ஆர். பி. கோயங்கா

ஆர். பி. கோயங்கா மற்றும் சஞ்சீவ் கோயங்கா ஆகியோர் ரூ. 1 கோடிக்கான காசோலையை 2005 சனவரி 17, அன்று புதுதில்லியில் பிரதமரின் தேசிய நிவாரண நிதிக்காக பிரதமர் டாக்டர் மன்மோகன் சிங்கிடம் வழங்கினர். ]]
**ராம பிரசாத் கோயங்கா (Rama Prasad Goenka)** (1930 மார்ச் 1 - 2013 ஏப்ரல் 14) இவர் பல துறை இந்திய தொழில்துறை கூட்டு நிறுவனமான ஆர்பிஜி குழுமத்தின் நிறுவனரும் மற்றும் தலைவருமாவார். 1930 இல் பிறந்த இவர், கேசவ் பிரசாத் கோயங்காவின் மூத்த மகனும், இம்பீரியல் வங்கியின் தலைவராக நியமிக்கப்பட்ட முதல் இந்தியரான (இப்போது இந்திய வங்கி ) சர் பத்ரி பிரசாத் கோயங்காவின் பேரனும் ஆவார். இவரது இரண்டு தம்பிகள் ஜகதீசு பிரசாத் மற்றும் கௌரி பிரசாத். கேசவ் பிரசாத் கோயங்காவின் மரணத்திற்குப் பின், அவரது தொழில்கள் மூன்று சகோதரர்களிடையே பிரிக்கப்பட்டன. ராம பிரசாத் கோயங்கா (ஆர்.பி. கோயங்கா என்று அழைக்கப்படுகிறார்). 1979 இல் ஆர்பிஜி நிறுவனங்களை நிறுவினார்.  
கோயங்கா குடும்பம் கடன் கொடுக்கும் மற்றும் வர்த்தகர்களான மார்வாடி சமூகத்தைச் சேர்ந்தது. மேலும் இவர்க்ளின் முன்னோர்கள் மேற்கு இந்தியாவில் ராஜஸ்தானைச் சேர்ந்தவர்கள். 19 ஆம் நூற்றாண்டின் முற்பகுதியில், குடும்பத்தின் ஒரு ஆர்வமுள்ள உறுப்பினரான ராமதத் கோயங்கா, கொல்கத்தாவில் தளத்தை அமைத்தார். அது அப்போது இந்தியாவின் தலைநகராகவும், பிரிட்டிசு பேரரசின் முக்கிய வணிக மையமாகவும் இருந்தது . குடும்பம் அதன் பாரம்பரிய கடன் வழங்குவது மற்றும் வர்த்தகத்தில் முன்னேறியது.  
1970 களில் தான் ராம பிரசாத் கோயங்கா (பி .1930) குடும்பத்தின் செல்வத்தை பல்வேறு தொழில்கள் மற்றும் நிறுவனங்களை கையகப்படுத்தினார். இவர் ஒரு ஆயத்த வணிக கூட்டு நிறுவனத்தை உருவாக்கினார். இந்த நிறுவனங்களில் பல சோசலிசக் கொள்கைகள் மற்றும் இந்தியாவில் அப்போது நடைமுறையில் இருந்த "லைசென்சு ராஜ்ஜ்ஜியம்" ஆகியவற்றால் வலியுறுத்தப்பட்டன. மற்றவர்கள் அவற்றின் உரிமையாளர்களின் குடும்பங்களுக்குள் ஏற்பட்ட கருத்து வேறுபாடுகளால் குறிக்கப்பட்டன. தொடர்ச்சியான கையகப்படுத்துதலில், ஆர்பிஜி அத்தகைய நிறுவனங்களை ஒப்பீட்டளவில் மலிவாக வாங்கியது. மேலும் இவரது நிதி ஆதாரங்களையும் வணிக புத்திசாலித்தனத்தையும் பயன்படுத்தி அவற்றை சாத்தியமாக்கியது. இந்த வழியில், 20 ஆம் நூற்றாண்டின் இறுதியில், ஆர்பிஜி குழுமம் ஒரு குறிப்பிடத்தக்க வணிக சாம்ராச்சியத்தை ஒன்றாக இணைத்தது. கோயங்கா வணிக சாம்ராச்சியம் இரண்டு விஷயங்களுக்கு குறிப்பிடத்தக்கதாகும்: முதலாவதாக, அவர்களின் முக்கிய முயற்சிகள் எதுவும் அவர்களால் நிறுவப்படவில்லை. ஆனால் அனைத்தும் மற்ற குடும்பங்கள் அல்லது நிறுவனங்களுக்கு சொந்தமான நிறுவனங்களை கையகப்படுத்தின; இரண்டாவதாக, இந்த நிறுவனங்களின் பன்முகத்தன்மை மற்றும் பொருத்தமற்ற தன்மை.
# ஆர். பி. கோயங்கா

## ஆரம்ப வாழ்க்கை

தனது சொந்த ஊரான கொல்கத்தாவிலுள்ளகொல்கத்தா பல்கலைக்கழகத்தின் மாநிலக் கல்லூரி மற்றும் அமெரிக்காவில் உள்ள ஆர்வர்டு பல்கலைக்கழகத்திலும் பயின்றார்.
# ஆர். பி. கோயங்கா

## பணிகள்

இவர் இந்திய நாடாளுமன்றத்தின் மாநிலங்களவைஉறுப்பினராக இருந்துள்ளார். கோயங்கா சர்வதேச மேலாண்மை நிறுவனத்தின் ஆளுநர் குழுவின் தலைவராகவும் இருந்தார். மேலும் ஜவகர்லால் நேரு நினைவு நிதி, இந்திரா காந்தி நினைவு அறக்கட்டளையின் மற்றும் ராஜீவ் காந்தி அறக்கட்டளை ஆகியவற்றிலும் இடம்பெற்றிருந்தார். இவர் இந்திய வர்த்தக மற்றும் தொழில்துறை அறைகளின் கூட்டமைப்பின் தலைவராகவும், கரக்பூரில் உள்ள இந்திய தொழில்நுட்பக் கழகத்தின் ஆளுநர் குழுவின் முன்னால் தலைவராகவும் இருந்தார். ஒருமுறை திருப்பதி கோவிலின் அறங்காவலராகவும் பணியாற்றினார். ஜப்பான் பேரரசரால் கோயங்காவுக்கு இரண்டு முறை புனிதப் புதையலின் ஆணை என்ற கௌரவம் வழங்கப்பட்டது.
# ஆர். பி. கோயங்கா

## நிறுவனங்களை கையகப்படுத்துதல்

1980 இல் டன்லப் இந்தியா மற்றும் சி.இ.எஸ்.சி, 1982 இல் சியட் டயர்கள், ஆர்பிஜி லைஃப் சயின்சஸ் (பின்னர் சியர்ல் இந்தியா) மற்றும் 1985 இல் கே.இ.சி இன்டர்நேஷனல், 1986 இல் கிராமபோன் கோ (இந்தியாவின் சரிகமா) உள்ளிட்ட தொடர்ச்சியான இணைப்புகள் மற்றும் கையகப்படுத்துதல்கள் மூலம், 1988 ஆம் ஆண்டில் ஸ்பென்சர்கள் மற்றும் ஹாரிசன்ஸ் மலையாளம், பேயர் இந்தியா, 2012 இல் ஃபர்ஸ்ட் சோர்ஸ் சொல்யூஷன்ஸ் லிமிடெட் மற்றும் பலவற்றில், ஆர்.பி. கோயங்கா தனது கால்பத்தித்து உயர்ந்த காலத்தில் 'கையகப்படுத்தும் ராஜா' என்று அறியப்பட்டார்.
# ஆர். பி. கோயங்கா

## இறப்பு

கோயங்கா 2013 ஏப்ரல் அன்று கொல்கத்தாவில் இறந்தார். இவருக்கு ஹர்ஷ வர்தன் மற்றும் சஞ்சீவ் என்ற இரண்டு மகன்கள் இருக்கின்றனர்..
# கப்பன் பூங்கா

**சிறீ சாமராசேந்திர பூங்கா** என்று அதிகாரப்பூர்வமாக அழைக்கப்படும் **கப்பன் பார்க் (Cubbon Park)** என்பது பெங்களூரு நகரத்தின் முக்கிய அடையாளமான அதன் 'நுரையீரல்' பகுதியாக மத்திய நிர்வாக பகுதியில், (12.977931° வடக்கிலும், 77.595143° கிழக்கிலும்) அமைந்துள்ளது. இப்பூங்கா முதலில் 1870 ஆம் ஆண்டில் உருவாக்கப்பட்டது. *ரிச்சர்ட் சாங்கி* என்பவர் மைசூர் மாநிலத்தின் அப்போதைய பிரிட்டிசு தலைமை பொறியாளராக இருந்தபோது, இது 100 ஏக்கர் (0.40 கி.மீ. 2) பரப்பளவைக் கொண்டிருந்தது. பின்னர் விரிவாக்கம் நிகழ்ந்துள்ளது. இப்போது உள்ள பகுதி சுமார் 300 ஏக்கர் (1.2 கி.மீ. 2) என்பதாகும். இப்பூங்கா ஏராளமான தாவரங்களின், விலங்கினங்களின் பதிவுசெய்யப்பட்ட வரலாற்றைக் கொண்டுள்ளது. அதனுடன் ஏராளமான சுவாரஸ்யமும் மிக்க, அழகும் மிக்க கட்டிடங்களும் பிரபலமான நபர்களின் சிலைகளும் உள்ளன.  
1870 ஆம் ஆண்டில் மைசூரின் செயல் ஆணையரான சர் ஜான் மீட் என்பவரின் பெயரால் இந்த பொது பூங்கா முதன்முதலில் மீட்ஸ் பூங்கா என்று பெயரிடப்பட்டது. பின்னர் அந்தக் காலத்தின் மிக நீண்ட காலம் ஆணையாராக இருந்த சர் மார்க் கப்பனுக்குப் பிறகு கப்பன் பூங்கா என்று பெயர் மாற்றப்பட்டது. மைசூர் மாநிலத்தில் நான்காம் கிருட்டிணராச உடையார் ஆட்சியின் வெள்ளி விழாவை நினைவுகூரும் வகையில், 1927 இல், பூங்கா 19 நூற்றாண்டு ஆட்சியாளரான பத்தாம் சாமராச உடையார் நினைவாக (1868-94), மீண்டும் சிறீ சாமராசேந்திர பூங்கா எனப் பெயரிடப்பட்டது  
பூங்காவில் உள்ள இயற்கைச்சூழல், பாறை, மரங்களின் தடிமன், பாரிய மூங்கில், விரிவாக்கப்பட்ட புல்வெளி, பூச்செடிகள், அதன் எல்லைக்குள் உள்ள நினைவுச்சின்னங்களுடன் காண்போரைக் கவர்கின்றன. இது கர்நாடக அரசின் தோட்டக்கலைத் துறையால் நிர்வகிக்கப்படுகிறது. பூங்காவிற்குள் நன்கு அமைக்கப்பட்ட நடைபாதைகளில் நடக்க அதிகாலை நடைபயிற்சி செய்பவர்களும் அமைதியான இயற்கை சூழலில் தாவரங்களைப் படிக்கும் இயற்கை ஆர்வலர்களும் அடிக்கடி வருகின்றனர்.
# கப்பன் பூங்கா

## அணுகல்

மகாத்மா காந்தி சாலை, கஸ்தூரிபா சாலை, அட்சன் வட்டம், அம்பேத்கர் வீதி ஆகியவற்றிலிருந்து இந்த பூங்காவை அணுகலாம். பூங்கா வழியாக இயங்கும் நகரக்குடிய சாலைகள் இலகுவான மோட்டார் வாகனங்களுக்கு மட்டுமே அனுமதிக்கப்படுகின்றன. பூங்காவின் அனைத்து இடங்களும் நடைபாதைகள் வழியாக அணுகப்படுகின்றன. இந்த பூங்கா எல்லா நேரங்களிலும் பொதுமக்களுக்கு திறந்திருக்கும். ஆனால் பூங்காவைச் சுற்றியுள்ள சாலைகள் ஒவ்வொரு நாளும் காலை 5:00 மணி முதல் இரவு 8:00 மணி வரை போக்குவரத்துக்கு மூடப்பட்டுள்ளன.
# கப்பன் பூங்கா

## தாவரவியல் சொத்துக்கள்

பூங்காவில் காணப்படும் பூர்வீகமிக்க சுமார் 68 வகைகளைச் சேர்ந்த 96 இனங்கள் என மொத்தம் 6000 தாவரங்கள் / மரங்களைக் கொண்டுள்ளன. பழமையான தாவர இனங்களும் பூங்காவில் காணப்படுகின்றன: பலா மரம், கொன்றை, அத்தி, மகிழம் முதலியன. மேலும் மூங்கில், மலைச் சவுக்கு பெருவியன் மிளகு போன்றவை.  
பூங்காவில் உள்ள சாலைகளை அலங்கரிக்கும் அலங்கார மரங்களில், பூக்கும் கவர்ச்சியான மரங்களில் மலைச் சவுக்கு (சில்வர் ஓக்) - ஆஸ்திரேலியாவிலிருந்து பெங்களூருக்கு அறிமுகப்படுத்தப்பட்ட முதல் மரமாகும்.